**Pályázati felhívás az Aquincum Institute of Technology 2018/2019. tavaszi kurzusaira**

A Budapesti Műszaki és Gazdaságtudományi Egyetem Villamosmérnöki és Informatikai Kara a Hallgatói Képviselettel közösen pályázatot hirdet az Aquincum Institute of Technology (AIT) 2018/2019 tavaszi félévének kurzusaira. További információkat az AIT-ről és a képzésről az http://ait- budapest.com/ oldalon találhattok.

Pályázhat a Kar minden alap, mester, osztatlan ötéves és doktori képzésében részt vevő hallgatója. A pályázat elbírálásánál az MSc-s és a legalább 4 lezárt félévvel rendelkező BSc-s hallgatók előnyt élveznek.

Az alábbi kurzusokra jelentkezhetnek a pályázók egy prioritási sor felállításával. A nyertes hallgatók végleges tárgyválasztása a jelentkezők számának és a magyar hallgatók számára rendelkezésre álló férőhelyek számának is függvénye lesz.

* [IT Entrepreneurship](http://www.ait-budapest.com/it-entrepreneurship) (2×2 óra/hét – 4 kredit)
* [User Interface Design](http://www.ait-budapest.com/user-interface-design) (1×2 óra/hét – 2 kredit)
* [Design Workshop](http://www.ait-budapest.com/design-workshop) (2×2 óra/hét – 4 kredit)
* [Semantic and Declarative Technologies](http://www.ait-budapest.com/semantic-and-declarative-technologies) (2×2 óra/hét – 4 kredit)
* [Graph Theory](http://www.ait-budapest.com/graph-theory) (2×2 óra/hét – 4 kredit)
* [Combinatorial Optimization](http://www.ait-budapest.com/combinatorial-optimization) (2×2 óra/hét – 4 kredit)
* [Theory of Computing](http://www.ait-budapest.com/theory-of-computing) (2×2 óra/hét – 4 kredit)
* [Algorithms and Data Structures](http://www.ait-budapest.com/algorithms-and-data-structures) (2×2 óra/hét – 4 kredit)
* [Computer Graphics](http://www.ait-budapest.com/computer-graphics) (2×2 óra/hét – 4 kredit)
* [Quantum Probability and Quantum Logic](http://www.ait-budapest.com/quantum-probability-and-quantum-logic) (2×2 óra/hét – 4 kredit)
* [Computational Biology and Medicine](http://www.ait-budapest.com/computational-biology) (2×2 óra/hét – 4 kredit)
* [Structure and Dynamics of Complex Networks](http://www.ait-budapest.com/structure-and-dynamics-of-complex-networks) (2×2 óra/hét – 4 kredit)
* [Scalable Systems and Development Processes](http://www.ait-budapest.com/scalable-systems-and-development-processes) (2×2 óra/hét a félév második felében – 2 kredit)
* [Data Mining I.](https://www.ait-budapest.com/syllabuses/data-mining-1-models-and-algorithms) (2x2 óra/hét – 2 kredit)
* [Data Mining II.](https://www.ait-budapest.com/syllabuses/data-mining-2-applications) (2x2 óra/hét – 2 kredit)

A teljesített tantárgyak a képzésbe szabadon választható tárgyként számítanak bele. Kivétel a kötelező tárgyakkal való tananyagbeli átfedés miatt, az alábbi táblázatban X-szel jelölt kurzusok.

|  |  |  |  |  |
| --- | --- | --- | --- | --- |
| Hallgató szakjaTárgy neve | Mérnök inf.BSc/MSc | Vill.mérnökBSc/MSc | Mat.BSc/MSc | Fiz.BSc/MSc |
| [Semantic and Declarative Technologies](http://www.ait-budapest.com/semantic-and-declarative-technologies) | X | X |  |  |  |  |  |  |
| [Graph Theory](http://www.ait-budapest.com/graph-theory) | X | X | X | X | X | X |  |  |
| [Combinatorial Optimization](http://www.ait-budapest.com/combinatorial-optimization) |  | X |  |  | X | X |  |  |
| [Theory of Computing](http://www.ait-budapest.com/theory-of-computing) |  | X |  |  |  | X |  |  |
| [Algorithms and Data Structures](http://www.ait-budapest.com/algorithms-and-data-structures) | X | X |  |  | X | X |  |  |
| [Computer Graphics](http://www.ait-budapest.com/computer-graphics) | X | X |  |  |  |  |  |  |

A pályázaton nyertes hallgatók vállalják, hogy az órákon való részvétel mellett lehetőség szerint a külföldi hallgatók beilleszkedését is segítik.

**A pályázatnak tartalmaznia kell:**

* kitöltött pályázati adatlap
	+ a választott tantárgyak megjelölésével
	+ 2, 4 vagy 6 kreditnyi tárgyat 1-essel jelölve, amelyeket elsősorban választani szeretnél
	+ további 2-3 tárgyat 2-essel jelölve, amelyeket abban az esetben hallgatnál, ha a fentiek felvételére nincs mód
* motivációs levél magyar és angol nyelven
* tanulmányi eredményeid bemutatása
	+ előző félévek átlagai (Neptun/Tanulmányok/Tanulmányi átlagok)
* eddigi szakmai tevékenységeid igazolása
	+ az igazolások formai követelményeinél a [szakmai KBME](https://vik.hk/2018/09/kari-bme-osztondij-2018-osz/) pályázatban leírtak az irányadóak
* nyelvtudás igazolása (legalább középfokú nyelvvizsga szükséges angol nyelvből)

**A pályázatok elbírálásának szempontrendszere:**

* tanulmányi eredmények (max. 25 pont)
	+ tanulmányi átlag az elmúlt két félévben
* szakmai tevékenység (max. 25 pont)
	+ demonstrátori munka
	+ TDK
	+ publikáció, konferencián előadás
	+ tanszéki/egyéb projektben való részvétel
* nyelvtudás (max. 15 pont)
	+ felsőfokú / szakmai középfokú nyelvvizsga angol nyelvből
	+ további, legalább középfokú nyelvvizsga más nyelvből
	+ legalább 1 hónapos egybefüggő külföldi tartózkodás tanulmányok vagy szakmai gyakorlat céljából
* egyéb tevékenység (max. 10 pont)
	+ öntevékeny köri munka
	+ más közösségi tevékenység
	+ egyetemi, nemzetközi ifjúsági tagság

A beérkezett pályázatokat a Hallgatói Képviselet bírálja el.

**A pályázat leadási határideje:** 2019. január 28. 23:59

A pályázatokat postai úton, e-mailben vagy személyesen (egyeztetett időpontban) a Hallgatói Képviselet irodájában lehet leadni. Cím: BME VIK Hallgatói Képviselet, 1117 Budapest, Irinyi J. u. 42. 1. em. 104-es szoba (Schönherz Kollégium, HK Iroda).

A kitöltött pályázati adatlapot mindenképpen szükséges papíron is leadni, a többi igazolás elektronikusan is elegendő.

**Értesítés**: a megadott elérhetőségeken

Kérdéseiteket feltehetitek Recski András professzor úrnak, a recski@cs.bme.hu e-mail címen.

Személyes leadásra időpontot egyeztetni a palyazat@vik.hk címen van lehetőség.

2019.01.14. Villamosmérnöki és Informatikai Kar
Hallgató Képviselet